《梨园图》
明代·释宗泐

千树花如雪，梨园春昼迟。霓裳齐起舞，凤管不停吹。

院落深沈处，君王醉醒时。玉人怜貌损，折取半开枝。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。